Kas  kaebealune ka ilmus ja kuidas seda ülikeerulist asja aeti, ei ole veel küllalt selgitet. Sellest aga tekkis arusaamatus piiskopkonna peakiriku vaimulike ja läänimeeste vahel, mida peapiiskop ja ordumeister kokkuleppe teel Volmaris lahendasid. Siiski tungisid kokkuleppega ühinend Dietrich Yxküll ja Johann Scherenbecke ühel 1383. a. ööl vaenu kuulutamata Haapsalu lossi, tapsid ja haavasid seal vaimulikke ja ilmalikke ning võtsid mitmed neist vangi. Ka rüüstasid nad kirikut ja lõpuks pistsid suurema lossi ja  toomhärrade elumaja põlema.